# Brug af hjemmeside og bestilling af vaske- og tørretider

Det er nu muligt at benytte vores nye hjemmeside og derved også bestille vaske- og tørretider online.

Hjemmesiden du skal gå ind på hedder abh26.dk

Her vil du komme ind på vores forside.

Der ligger for nuværende 6 faner som du kan besøge:

1. **Andelsboligforeningen Hveensvej 26** - forsiden
2. **Nyheder** – Her kan bestyrelsen poste nyheder der skal ud til alle
3. **Kontakt os** – her vil der komme oplysninger på bestyrelsen og hvordan de kan kontaktes
4. **Opslagstavle** (adgangskode beskyttet) – her kan alle i foreningen poste hvad de har på hjertet.
5. **Dokumenter** – her ligger alle relevante dokumenter vedr. vores forening
6. **Vaskeri** – mulighed for at booke vaskemaskine og tørretumbler

**AD pkt. 1 - forside**

 Forsiden er statisk og vil ikke blive ændret, med mindre design eller andet forældes.

**AD pkt. 2 - Nyheder**

 Nyheder fra bestyrelsen om alt imellem himmel og jord der vedrører alle i foreningen. Det kan være istandsættelse af bagtrappe eller færdiggørelse af samme og meget andet relevant information.

**AD pkt. 3 – Kontakt os**

 Her vil kontaktoplysninger på bestyrelsen samt vores administration fremgå.

**AD pkt. 4 – Opslagstavle**

 Her vil du som andelshaver have mulighed for at skrive, hvad du har på hjertet. Det kan være, du gerne vil låne borde i kælderen eller høre om nogen kan hjælpe med et stykke værktøj eller lign. Siden er adgangskodebeskyttet, og adgangskoden er den samme til siden med vaskeri. Adgangskoden udleveres på en seddel i postkasse eller ved henvendelse til Henrik på 4tv.

**AD pkt. 5 – Dokumenter**

Her vil du have adgang til alle relevante dokumenter, der vedrører foreningen. Dokumenter vil blive lagt på siden, når de er tilgængelige fra bestyrelsen.

**AD pkt. 6 – Vaskeri**

 **H**er har du mulighed for at booke vaskemaskine og tørretumbler i vores vaskekælder. Se næste side for instrukser.

# Instruktion til bookning af vaskemaskine og tørretumbler

For at benytte vaskemaskine og tørretumbler, skal du benytte fanen vaskeri på vores hjemmeside.

Siden er adgangskodebeskyttet, og adgangskoden vil blive udskiftet årligt eller ved mistanke om misbrug. Koden udleveres på seddel i postkasse eller ved henvendelse til Henrik på 4. tv.

Adgangskoden skal kun indtastes første gang, du besøger siden, eller når koden er skiftet. Herefter vil din PC eller mobil huske koden, hvis du tillader cookies i din browser.

**For at booke en tid i henholdsvis vaskemaskine og tørretumbler følges nedenstående punkter.**

1. Åben siden abh26.dk i en browser
2. Vælg fanen – Vaskeri
	1. Indtast det udleverede kodeord (kun første gang, hvis du benytter cookies)
3. Vælg dato i den kalender du ønsker at benytte (Vaskemaskine eller tørretumbler) ved at klikke på datoen
4. Vælg det tidspunkt eller tidspunkter du ønsker at booke maskinen
5. Indtast din E-mail i feltet (Send de Mail-adresser husstanden ønsker at benytte sendes til henrik@hebe.dk, så vi kan holde styr på, hvem der benytter maskinerne)
6. klik på submit

Du vil herefter modtage en mail med bekræftelse på, at din tid(er) er booket og en pris for bookningen.

 Bemærk: Denne mail kan ryge i din spam. Tjek venligst der inden du kontakter Henrik.

Bemærk venligst følgende:

* Du kan ikke booke både vaskemaskine og tørretumbler samtidig, dette skal gøres af 2 omgange
* Tider for tørretumbler er på 1:30 og ikke 3 timer
* Du vil modtage en mail 1 time før din tid begynder med en reminder om vask eller tumbling. Du kan herefter ikke afbestille dine tider.
* Er du på abonnement i vaskeriet og betaler et fast månedligt beløb, kan du se bort fra priser i mails, da de kun er til brug for enkeltbookninger.

**Afbestilling af tid**

1. Når du booker en tid, er der, i mailen du modtager, et link til afbestilling af tiden.
	1. Klik på linket og du vil herefter blive sendt til siden med vaskeri og kan se at tiden er tilgængelig igen
	2. Du modtager herefter en mail med bekræftelse på sletning af tid(er)

Bemærk venligst følgende:

* Det er kun muligt at afbestille tiden indtil 60 minutter før start
* Hvis du har booket flere tider samtidig, vil alle tider blive slettet, når du klikker på linket i mailen. Du skal derfor genbestille tider, hvis du ikke ønsker at slette alle tider.
* Har du booket både vaskemaskine og tørretumbler og ønsker at slette alle tider, skal det gøres i link både fra vaskemaskine og i mail fra tørretumbler.

# Betaling for benyttelse af vaskemaskine og tørretumbler

Der er 2 muligheder for betaling for benyttelse af maskinerne.

1. Fast månedligt beløb for ubegrænset benyttelse (for tiden 150,- pr. md.)
2. 20,- pr. tid du booker. Dvs. 3 timer for vask og 1,5 time for tørretumbler. Dog er der Maks beløb på 200,- pr. md.

## Opgørelse over forbrug

Hver måned modtager Henrik en rapport over forbrug af de enkelte maskiner, hvor der står hvilken e-mail, der har booket de enkelte maskiner den forgangne måned.

Denne rapport danner grundlag for udregning af betaling for de brugere, der ikke har valgt et abonnement.

Rapporten vil blive sendt til Henrik, som så vil udfærdige en samlet rapport for måneden og sende den til bestyrelsen med oversigt over forbrug.

Hvis du som bruger ønsker at modtage en oversigt over dit forbrug, så skriv til Henrik på henrik@hebe.dk, så sender han mail med oversigt til dig.

Forbruget vil blive afregnet 2 gange årligt, hvor bestyrelsen vil pålægge dit seneste 6 måneders forbrug til huslejeindbetalingen. Er du på abonnement betales månedligt.

Pr. 1. august vil det ikke længere være muligt at booke tider i mappen i vaskekælderen.

Har du i øvrigt spørgsmål eller andet, der vedrører hjemmeside og bookning af maskiner, så tag fat i Henrik på mail: henrik@hebe.dk eller endnu bedre kig forbi og lad os tage det sammen.